Kadri Mälk

Kadri Mälk (aastani 1976 Kadri Sõerd; 27. jaanuar 1958 Tallinn – 1. jaanuar 2023) oli eesti ehtekunstnik ja õppejõud. 

Mälk oli üks Eesti ehtekunsti koolkonna loojaid ja selle silmapaistev esindaja.

 Elulugu 
Kadri Mälk oli arstist ema ja psühholoogist isa ainus laps.Varases nooruses veetis ta palju aega vanaisa juures Abja-Paluojal.Testament. Lk 280 

Aastatel 1965–1976 õppis ta Nikolai Gogoli nimelises Tallinna 21. Keskkoolis.Testament. Lk 284 Kunstiõpinguid alustas 1977–1981 Tartu Kunstikoolis maali ja dekoratsiooni erialal (lõpetas cum laude, diplomitöö juhendaja Sirje Parve). Aastatel 1981–1986 õppis ta Eesti NSV Riiklikus Kunstiinstituudis ehtekunsti erialal professor Leili Kuldkepi käe all.Testament. Lk 290–292

Aastatel 1993–1994 õppis ta Helsingi Ülikoolis ja Lahti Kujunduskunsti Instituudis gemmoloogiat Esko Timoneni juhendamisel. Seejärel jätkas ta õpinguid Bernd Munsteineri kivilõikeateljees Saksamaal. Kivilihvimise ja gemmoloogia alal täiendas ta end ka Peterburis. 2003. aastal oli Mälk Portugalis residentuuris.Testament. Lk 310

Aastail 1986–1993 töötas Mälk vabakunstnikuna. Tema esimene ateljee asus Gonsiori tänavalTestament. Lk 294, teine Sulevimäel.Testament. Lk 298 

1989. aastal alustas Mälk õppejõutööd toonases Tallinna Kunstiülikoolis.Testament. Lk 296 1996. aastast oli Eesti Kunstiakadeemia ehte- ja sepakunsti eriala professor.Kadri Mälk EKA Ta oli emeriitprofessor alates 2022. aastast.Emeriitprofessor Kadri Mälgu "viimane loeng". EKA, 21. juuni 2022

Mälk töötas külalisõppejõuna ka paljudes välisülikoolides, alustades 1996. aastal Kuninglikust Kunstikolledžist LondonisTestament. Lk 304 ning lõpetades 2015. ja 2016. aasta sügisel Müncheni Kunstiakadeemiaga.

Aastatel 2005 ja 2012 oli Mälk kunstiajakirja Kunst.ee ehtekunsti erinumbri külalistoimetaja. 2008. aastal algas koostöö saksa kirjastusega Arnoldsche.Testament. Lk 314

2015. aastast tegeles ta ka ikoonimaaliga.Testament. Lk 318

Ta oli üks kunstnikupalga saajaid aastatel 2022‒2024."Uued kunstnikupalgalised on Karlson, Kongi, Mälk, Soans ja Toomik". ERR kultuur, 17. november 2021

 Ühiskondlik tegevus 
1999. aastal asutas ta ehtekunstirühmituse õhuLoss.Testament. Lk 306

2008. aastal asutas Mälk heategevusfondi Noor Eesti Ehe, mis toetas noori andekaid ehtekunstnikke.Vision. Sihtasutus Noor Eesti Ehe

 Looming 
pisi|Kaelaehe "Amnesia" (2010). Kõrgus 120 mm. Materjalid on eebenipuu, must turmaliin ja hõbe. Kuulub Demmelhuberi kogusse Saksamaal
Mälgu kunstiteoseid on eksponeeritud üle kogu maailma. Tema ehteid on omandanud lisaks Eesti Tarbekunsti- ja Disainimuuseumile ka Victoria ja Alberti muuseum Londonis, Šveitsi Rahvusmuuseum Zürichis, Ermitaaž Peterburis, Smithsoniani Rahvusmuuseum New Yorgis, Houstoni Kaunite Kunstide Muuseum USA-s, LACMA Los Angeleses, KunstgewerbeMuseum Berliinis, Museum für Kunst und Gerwerbe Hamburgis, Cominelli Foundation Permanent Collection Itaalias ja paljud teised avalikud kunstikogud.

 Isikunäitusi 
pisi|Ehisnõel "Medusa III" (2004). Kõrgus 90 mm. Materjalid: tumendatud hõbe ja kumm. Kuulub Bollmanni kogusse Austrias
Mälgu esimene isikunäitus toimus 1989. aastal Tallinna Kunstihoone galeriis koostöös sisearhitekt Pille Lausmäega, kes kujundas näitusele vitriinid. Sama näitus oli hiljem väljas ka Tartu Kunstimuuseumis. 
 1989 Tallinna Kunstihoone galerii
 1989 Tartu Kunstimuuseum
 1991 Verkaranta kunstikeskus, Tampere, Soome
 1993 Luum Galerii, Tallinn
 1994 Saaremaa Muuseum, Kuressaare
 1995 Galerie Néon, Brüssel, Belgia
 1996 Galerie Farel, Aigle, Šveits
 1997 Rotermanni soolaladu, Tallinn
 1998 Galerie Biró, München, Saksamaa
 2000/01 "Arhipelaag. Igatsus". Eesti Tarbekunsti- ja Disainimuuseum, Tallinn
 2002 "Fata Morgana". Konstepidemin, Göteborg, Rootsi
 2003 Galeria Shibuichi, Porto, Portugal
 2004 "Fata Morgana". Galeria Reverso, Lissabon, Portugal
 2007 Espace Solidor, Cagnes-sur-Mer, Prantsusmaa (koos Piret Hirve ja Tanel Veenrega)
 2007 Galerie Biró, München, Saksamaa (koos Piret Hirve ja Tanel Veenrega)
 2010 Hingepalve kabel. Dominiiklaste klooster, Tallinn 
 2016 TESTAMENT. Tallinna Niguliste kirik
 2016 Portreegalerii, Tallinn
 2016 Galerie Biró, München, Saksamaa
 2017 Louise Smit, Amsterdam, Holland

 Trükised 
Mälk on avaldanud kümmekond erialast teost, sh rahvusvahelise ehtekunsti näituse kataloogi "Millenium" (1997), autoriraamatu "Kadri Mälk" (1999), "Metall 1" (1999), "Metall 2" (2004), "Metall 3" (2014), "Nocturnus" (2002), "Twilight" (2005), "Chroma. Monochroma" (2007), "Just Must" (2008), "Rauast/On Iron" (2013) ja "Õhuloss. Castle in the Air. Jewellery from Estonia" (2011).
2016. aastal andis Saksamaa kunstiraamatute kirjastus Arnoldsche Art Publishers välja Kadri Mälgu loomingu ülevaateraamatu "Testament". Arnoldsche Art Publishers. 2016. ISBN 978-3-89790-485-9
"Eesti mõjukad inimesed". Sirp, 22. detsember 2017
2022. aastal ilmus temalt ka raamat "Õpetaja", mis tutvustab ehtekunsti emeriitprofessorit Leili Kuldkeppi (1931–2008) kui isiksust ja tema õpetamismeetodeid."Ehtekunstnik Kadri Mälk esitleb oma raamatut "Õpetaja"". Postimees, 6. juuni 2022

 Tunnustus
 1987 – Eesti noore tarbekunstniku aastapreemia
 1988 – IV tarbekunstitriennaali grand prix
 1992 – Soome PRIX ARTICA Honourable Mention
 1994 – Kristjan Raua preemia
 1995 – Est-Fem, ajakirja Eesti Naine preemia
 1997 – Award of Excellence, Shippo Conference, Tōkyō
 1997 – Eesti Kultuurkapitali kujutava ja rakenduskunsti sihtkapitali aastapreemia (näituse "Millennium" kureerimine)
 1998 – Eesti Vabariigi kultuuripreemia
 2001 – Ars Ornata Südamepreemia, Köln
 2003 – Portugali Vabariigi Teeneteordeni ohvitseririst
 2004 – Ted Noteni kuldpreemia, Amsterdam
 2005 – 2. Euroopa kaasaegse ehtekunsti triennaali grand prix, Belgia
 2015 – stipendium "Ela ja sära"
 2016 – Baieri riigipreemia, München"Kadri Mälk sai Saksamaal auhinna". Postimees Kultuur, 2. märts 2016Reet Varblane: "Autasu – Baieri riigipreemia Kadri Mälgule". Sirp, 11. märts 2016
 2017 – Valgetähe V klassi teenetemärk
 2017 – Eesti Vabariigi kultuuripreemia
 2017 – Kristjan Raua preemia (näitus Niguliste muuseumis koos senist loomingut ning loometeed koondava raamatuga, samuti teedrajav tegevus ehtekunstniku ja õppejõuna)

 Isiklikku 
Tema isa oli psühholoog Juhan Sõerd.

Tema abikaasa oli tõlkija ja literaat Mati Sirkel. Varem on ta abielus olnud Kaljo Mälgu ja teatrikunstnik Vadim Fomitševiga.Testament

Viited

 Personalia 
2004. aastal valmis režissöör Marianne Kõrveri (Exitfilm) dokumentaalfilm Mälgust "Kujutluse tume taevas".Kujutluse tume taevas (2004) Eesti Filmi Andmebaas
 "Pealelend: Kadri Mälk". Sirp, 15. september 2006
 Maris Meiessaar. "Kadri Mälk usub ehtemaagiasse". Eesti Päevaleht, 6. september 2008
 Mari Peegel. "Kadri Mälk: kivi on metsik nagu loom". Eesti Päevaleht, 1. oktoober 2016
 Pekka Erelt. "Kadri Mälgu Elu raamat". Eesti Ekspress, 12. oktoober 2016
 Stacey Koosel. "Tabud ja testamendid". Sirp, 21. oktoober 2016
 Peeter Sauter. "Testament Niguliste kirikus ja Portreegaleriis". KesKus, 20. detsember 2016
 Urmas Lüüs. "Silmale nähtamatu maailma tõlk. Usutlus ehtekunstnik Kadri Mälguga". Müürileht, 24. detsember 2016

 Välislingid 

Haud Tallinna Pärnamäe kalmistul

Kategooria:Eesti ehtekunstnikud
Kategooria:Tartu Kunstikooli vilistlased
Kategooria:Eesti Kunstiakadeemia vilistlased
Kategooria:Eesti Kunstiakadeemia professorid
Kategooria:Valgetähe V klassi teenetemärgi kavalerid
Kategooria:Pärnamäe kalmistule maetud
Kategooria:Sündinud 1958
Kategooria:Surnud 2023